Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: szóló 240/2006. (XI. 30.) Korm. rendelet által meghatározott települések önkormányzatait
Paragraph Index: 718

m) Fogyatékos személyek nappali intézményében elhelyezett gyermekek kedvezményes étkeztetése FAJLAGOS ÖSSZEG: 55 000 forint/fő A hozzájárulást igényelheti a helyi önkormányzat az általa fenntartott fogyatékos személyek nappali intézményében elhelyezett gyermekek után, akik számára a fenntartó a Gyvt. 148. §-ának (5) bekezdése alapján 50%-os normatív étkezési térítési díj kedvezményt, vagy ingyenes étkeztetést biztosít. Az ellátottak számának meghatározása: tervezéskor az ellátottak éves becsült száma, elszámolásnál a nappali ellátásban részesülők látogatási és eseménynaplója alapján naponta összesített ellátottak száma – a heti 6, illetve heti 7 napos nyitvatartással működő intézmények a 6, illetve 7 nap alapulvételével – osztva 252-vel. Nem vehetők figyelembe a kizárólag étkezésben részesülők és a 30 napnál folyamatosan hosszabb ideig távolmaradók.

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes